ג'יימס הורנר

ג'יימס הורנר (באנגלית: James Horner; 14 באוגוסט 1953 – 22 ביוני 2015) היה מלחין יהודי-אמריקאי של מוזיקת סרטים. ידוע בזכות שילוב מרכיבים קוליים ואלקטרוניים בהרבה מתכלילי סרטיו ובשימושו הנפוץ במרכיבים של מוזיקה קלטית, כשבחלק מהסרטים משתתפת תזמורת שלמה בנגינת הפסקול. הורנר זכה בשני פרסי אוסקר עבור הלחנות הפסקול והשיר "My Heart Will Go On" לסרט טיטניק ב-1997. ביוני 2015 נהרג בהתרסקות מטוס.

קורות חיים
הורנר נולד בשם ג'יימס רוי הורנר בלוס אנג'לס, קליפורניה, כבנם של מהגרים יהודים מאירופה, ג'ואן (לבית פרנקל) ושל הארי הורנר, שהיה ארט דיירקטור בתעשיית הקולנוע ולעיתים במאי קולנוע.
החל לנגן על פסנתר בגיל חמש. הורנר שהה בשנותיו המוקדמות בלונדון, שם למד בקולג' המלכותי למוזיקה. ממוריו הבולטים היה ג'רג' ליגטי. הוא קיבל תואר ראשון במוזיקה מאוניברסיטת דרום קליפורניה, ולאחר מכן קיבל תואר שני והחל לעבוד על הדוקטורט שלו באוניברסיטת קליפורניה בלוס אנג'לס שם למד ביחד עם פול ציהארה ואחרים. לאחר מספר עבודות הלחנה עבור מכון הסרטים האמריקאי במהלך שנות השבעים, באה לקיצה קריירת ההוראה שלו בתאוריית המוזיקה באוניברסיטת לוס אנג'לס והורנר הפך להיות מלחין סרטים.

מוזיקת סרטים וטלוויזיה
הורנר החל להלחין מוזיקה לבמאי ומפיק הסרטים דלי התקציב רוג'ר קורמן; הקרדיט הראשון שניתן לו כמלחין היה בסרטו עתיר התקציב של קורמן Battle Beyond the Stars. עבודתו עוררה תשומת לב גדלה והולכת בהוליווד, שעודדה אותו ליטול על עצמו מיזמים גדולים יותר ויותר. הורנר ביצע פריצת דרך ב-1982, כשנקרתה בידו ההזדמנות להלחין את המנגינה לסרט מסע בין כוכבים 2: זעמו של חאן וכך ביסס את מעמדו כמלחין מן השורה. הורנר המשיך להלחין מוזיקה להפקות קולנועיות גדולות במהלך שנות השמונים, בכללן 48 שעות (1982), המצור על יבשת קרול (1983), מסע בין כוכבים 3: החיפוש אחר ספוק (1984), קומנדו (1985), קוקון (1985), שובו של הנוסע השמיני (1986, הסרט שזיכה אותו במועמדות הראשונה שלו לפרס האוסקר), וילו והנסיכה (1988), אבא, גלורי ושדה החלומות (ב-1989).

לחניו של הורנר זכו לחיים נוספים כשהשתמשו בהם לסרטים אחרים. קטע מהמנגינה לשובו של הנוסע השמיני דורג חמישי בקטגוריית הפסקול המושמע ביותר של מוזיקה לסרטים.

באופן מוזר, עבור מספר סרטים שאת הפסקולים שלהם הלחין מייקל קיימן הורנר הלחין את המוזיקה של הטריילרים, המוזיקה שכתב הורנר לווילו והנסיכה מחליפה את מנגינת הנושא שקיימן כתב עבור הרימייק של שלושת המוסקיטרים (1993).

במהלך שנות השמונים וראשית שנות התשעים, הפגין הורנר את כישרונו גם בכתיבת מוזיקה תזמורתית עבור סרטי ילדים (בייחוד אלה שהפיקה חברת אמבלין אנטרטיינמנט וחברת הבת שלה Amblimation), ובהם פייבל והחלום האמריקאי (1986), המסע לעמק החלומות (1988), פייבל במערב הפרוע (1991), אנחנו חוזרים! סיפור הדינוזאורים ב-1993, וכן קספר ובלטו (שניהם ב-1995).

ב-1994 הלחין את הפסקול לסרט "סכנה ברורה ומיידית".

בשנת 1995 הלחין הורנר שישה פסקולים, ביניהם עבודות, שזכו הן להצלחה כלכלית והן לשבחי הביקורת בסרטים לב אמיץ ואפולו 13. ההצלחה הכלכלית הגדולה ביותר של הורנר הגיעה ב-1997 בפסקול של הסרט טיטניק, שזכה לפופולריות עצומה והושפע במידה רבה מהמוזיקה של להקת הClannad
.
האלבום היה לפסקול שובר קופות עם מכירות של מעל 24 מיליון עותקים ברחבי תבל, במקום השלישי בין רבי המכר הגדולים מאז ומעולם; מקדימים אותו רק הפסקול של ויטני יוסטון בסרט שומר הראש (מעל 37 מיליון) והפסקול של הבי ג'יז עבור הסרט שיגעון המוזיקה (40 מיליון). ב-1997 זכה הורנר בפרס האוסקר על הפסקול הדרמטי המקורי הטוב ביותר ועל השיר המקורי הטוב ביותר עבור השיר My Heart Will Go On (אותו כתב בצוותא עם ויל ג'נינגס), נוסף לכך גרף שלושה פרסי גראמי ושני פרסי גלובוס הזהב.

מאז ה"טיטאניק" המשיך הורנר להלחין פסקולים להפקות ענק (בכללם הסערה המושלמת, נפלאות התבונה, וזורו 2). פרט למיזמים גדולים, עסק הורנר לעיתים בעבודות קטנות יותר (כגון אייריס וג'ון וBobby Jones: Stroke of Genius). הורנר הרבה להלחין נעימות לסרטיו של הבמאי רון הווארד, שותפות שהחלה בסרט קוקון ב-1985. ניתן לשמוע את נעימת הסיום של הורנר מהסרט גלורי בטריילר לסרטו של הווארד מלכודת אש.

הורנר הלחין מוזיקת נושא חדשה עבור חדשות הערב של רשת CBS. שיר הנושא הוצג כחלק מהופעת הבכורה של המגישה קייטי קוריק ב-5 בספטמבר 2006. מאז אימצו את השיר רוב תוכניות החדשות של רשת CBS.

ב-2008 השלים הורנר את הלחנת הפסקול של עלילות ספיידרוויק, אותו ביים מרק ווטרס ושל הסרט The Life Before Her Eyes בבימויו של ואדים פרלמן.

שיחק בהופעת אורח כאיש צוות בסרט מסע בין כוכבים 2: זעמו של חאן.

ב-2015 מת הורנר בהתרסקות מטוסו.

רשימת תכלילי סרטים
סרטים, רשימה חלקית שנה סרט הערות 1980  Humanoids from the Deep הקרב מעבר לכוכבים 1981  היד Wolfen  החליף את המלחין המקורי קרייג ספן 1982  מסע בין כוכבים 2: זעמו של חאן 48 שעות 1983  גורקי פארק גיבור שלא יחזור המלביש Testament Something Wicked This Way Comes  החליף את המלחין המקורי ג'ורג' דלרו סערת מוחין  זוכה פרס סאטורן המצור על יבשת קרול 1984  מסע בין כוכבים 3: החיפוש אחר ספוק 1985  קומנדו קוקון  שיתוף הפעולה הראשון שלו עם הבמאי רון הווארד 1986  שם הוורד קפטן איו פייבל והחלום האמריקאי  מועמד לזכייה בפרס האוסקר, שני פרסי גראמי, שתי מועמדויות לפרס גלובוס הזהב, הלחין את שיר הסרט Somewhere Out There ביחד עם בארי מן וסינתיה ויל שובו של הנוסע השמיני  מועמד לזכייה בפרס האוסקר, שיתוף הפעולה הראשון שלו עם הבמאי ג'יימס קמרון 1987  נס ברחוב 8 פרויקט X 1988  ווילו והנסיכה מפגש לוהט המסע לעמק החלומות  שיתוף פעולה עם ויל ג'נינגס בשיר If We Hold On Together קוקון 2 זעזועים 1989  מותק, הילדים התכווצו שדה החלומות  מועמדות לפרס האוסקר, שתי מועמדויות לפרס גראמי אבא גלורי  זכייה בפרס גראמי, מועמדות לפרס גלובוס הזהב 1990  אני מת עליך עוד 48 שעות פייבל במערב הפרוע  מועמדות לפרס גלובוס הזהב, שיתוף פעולה עם ויל ג'נינגס בשירים 1991  הרפתקאות רוקטיר בשם התביעה, בשם ההגנה 1992  משחקים פטריוטיים סניקרס לב הרעם חדירה בלתי חוקית 1993  אנחנו חוזרים! סיפור הדינוזאורים לחפש את בובי פישר איש ללא פנים הוקוס פוקוס Once Upon a Forest  שיתוף פעולה עם ויל ג'נינגס בשירים נערי הסווינג  החליף את המלחין המקורי ג'ורג' דלרו תיק שקנאי 1994  סכנה ברורה ומיידית ריצ'ארד וסוד הספרים האבודים רוחות של תשוקה  מועמדות לפרס גלובוס הזהב 1995  קספר אפולו 13  מועמדות לפרס האוסקר בלטו לב אמיץ  מועמדויות לפרס האוסקר ולפרס גלובוס הזהב, הפסקול המקורי הטוב ביותר Jade ג'ומנג'י 1996  ספיטפייר גריל כופר אומץ תחת אש יום הולדת שמח, ג'יליאן 1997  יריב אינטימי טיטניק  שני פרסי אוסקר, שני פרסי גלובוס הזהב, ארבעה פרסי גראמי. שיתוף הפעולה השני עם הבמאי ג'יימס קמרון. אלבום הפסקול הוא אלבום הפסקול הנמכר ביותר מאז ומעולם מיד לאחר הפקתו. אלבום ההמשך Back to Titanic הופץ ב-1998 1998  פגיעה קטלנית המסכה של זורו סופר ג'ו יאנג 1999  איש המאתיים  שיתוף פעולה עם ויל ג'נינגס בשיר Then You Look at Me 2000  הסערה המושלמת 2001  הגרינץ'  זוכה פרס סאטורן אויב בשער אייריס וג'ון נפלאות התבונה  זוכה בפרס האוסקר ובפרס גראמי, מועמד לפרס גלובוס הזהב, הפסקול המקורי הטוב ביותר. שיתוף פעולה עם ויל ג'נינגס בשיר "All Love Can Be" 2002  לחישות מלחמה ארבע הנוצות 2003  הנעדרת בית של חול וערפל  מועמדות לפרס האוסקר עבור הפסקול המקורי הטוב ביותר 2004  בובי ג'ונס טרויה  החליף את הפסקול של גבריאל ירד שנדחה בשל חוסר אהדה במבחן בד הנשכחים 2005  שכונה בהפרעה הטיסה האגדה של זורו העולם החדש 2006  אפוקליפטו כל אנשי המלך 2007  החיים לנגד עיניה 2008  הנער בפיג'מת הפסים עלילות ספיידרוויק 2009  אווטאר  שיתוף הפעולה השלישי עם הבמאי ג'יימס קמרון

קישורים חיצוניים



 הדיסקוגרפיה של ג'יימס הורנר




הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מנצחים יהודים אמריקאים
קטגוריה:יהודים זוכי פרס גראמי
קטגוריה:זוכי אוסקר: כותבי השיר המקורי הטוב
קטגוריה:זוכי אוסקר: הפסקול הטוב
קטגוריה:זוכי פרס גלובוס הזהב – השיר המקורי הטוב
קטגוריה:אמריקאים שנהרגו בתאונות אוויריות
קטגוריה:יהודים שנהרגו בתאונות אוויריות
קטגוריה:מלחינים יהודים אמריקאים
קטגוריה:מלחיני קולנוע יהודים
קטגוריה:מלחיני קולנוע אמריקאים
קטגוריה:מלחינים אמריקאים במאה ה-20
קטגוריה:מלחינים אמריקאים במאה ה-21
קטגוריה:אמני דקה רקורדס
קטגוריה:אמריקאים שנולדו ב-1953
קטגוריה:אמריקאים שנפטרו ב-2015